Eerste burger vas vir dronkbestuurMahole Simon Mofokeng The Star berig dat Mofokeng ŉ hotel in Vanderbijlpark verlaat het toe die voorval plaasgevind het. Volgens die berig het Mofokeng Dinsdagaand agter tralies deurgebring. Brig. Neville Malila, woordvoerder van die polisie, het bevestig dat Mofokeng ŉ bloedtoets by ŉ hospitaal ondergaan het. “Hy is Woensdagoggend op borgtog van R1 000 vrygelaat. Hy is van die polisiekantoor vrygelaat en het nie in die hof verskyn nie.” Die saak is tot 5 September uitgestel. In Februarie vanjaar het Mofokeng glo in ŉ kroeg geval en moes hy deur omstanders opgehelp word. Dan Manoeli, Mofokeng se woordvoerder, het destyds gesê dat hulle vermoed dat Mofokeng se drankie gedokter was.